પોલીસે દારૂ અને હુક્કાની ‘મહેફીલ’માંથી 9 યુવતી સહિત 29 નબીરાને પકડી પાડ્યાં છે. જેમાંથી આઠ યુવક દારૂનો નશો કરેલી હાલતમાં મળી આવ્યાં હતાં. મોડીરાત્રે ત્રણ વાગ્યા સુધી કાર્યવાહી કરી ફરિયાદ નોંધનાર સાબરમતી પોલીસે 24 કલાક પછી પણ ‘દારૂ-હુક્કાની મહેફીલ’ના આયોજકનું નામ જાણી શકી ન હોવાથી લોકોમાં અનેક તર્ક-વિતર્ક થઈ રહ્યાં છે. આ પાર્ટીમાંથી અનેક નબીરા ‘પોલીસની પકડ’થી દુર રહ્યાં હોવાની પણ ચર્ચા છે. પકડાયેલાં 29 યુવક-યુવતીઓમાં અમુક NRI હોવાની વિગતો વચ્ચે સાબરમતી પોલીસનું ‘ભેદી’ મૌન ઉચ્ચ કક્ષાની તપાસ માગી લે તેવું હોવાની પણ લોકચર્ચા છે.